pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 16 พฤษภาคม 2563 [กระทรวงสาธารณสุข]
วันเสาร์ที่ 16 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 16 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 16 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่16 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้ไม่มีผู้ติดเชื้อรายใหม่และไม่มีผู้เสียชีวิตเพิ่ม ผู้ป่วยกลับบ้านได้ 1 ราย รวมกลับบ้านสะสม 2,855 ราย คิดเป็นร้อยละ 94.38 ของผู้ป่วยทั้งหมด ทําให้ขณะนี้มีผู้ป่วยที่ยังรักษาอยู่ในโรงพยาบาล 114 ราย หรือคิดเป็นร้อยละ 3.77 ของผู้ป่วยทั้งหมด ผู้เสียชีวิตสะสม 56 ราย รวมผู้ป่วยสะสม 3,025 ราย
รัฐบาลได้ผ่อนปรนมาตรการในระยะที่ 2 อนุญาตให้เปิดกิจการบางแห่งเพิ่มเติมในวันพรุ่งนี้ (17 พฤษภาคม 2563) อาทิ ร้านอาหาร / เครื่องดื่มในอาคารสํานักงาน โรงยิม สนามกีฬา ฟิตเนส สถานทันตกรรม คลินิกเวชกรรมเสริมความงานที่ทําเฉพาะเรือนร่าง และห้างสรรพสินค้า เป็นต้น ดังนั้นเพื่อความปลอดภัยของประชาชนเมื่อไปใช้บริการในสถานที่ดังกล่าว ขอให้เข้มในมาตรการสวมหน้ากากอนามัย/หน้ากากผ้า ล้างมือบ่อยๆ และการเว้นระยะห่างระหว่างผู้อื่น 1-2 เมตร และปฏิบัติตามข้อกําหนดของสถานที่อย่างเคร่งครัดเพื่อความปลอดภัย
จากสถานการณ์โรคติดเชื้อไวรัสโคโรนา 2019 ในประเทศไทยมีรายงานผู้ติดเชื้อรายใหม่ลดลงอย่างเห็นได้ชัด ทําให้วันนี้สถานการณ์ผู้ติดเชื้อของประเทศไทยอยู่ในอันดับที่ 68 ของโลก ทั้งนี้ สืบเนื่องมาจากการที่รัฐบาลและกระทรวงสาธารณสุขได้ออกมาตรการป้องกันการแพร่กระจายของโรค เช่น การจัดตั้งศูนย์กักตัวผู้ที่เดินทางเข้ามาจากต่างประเทศ การลงพื้นที่หาผู้ติดเชื้อเชิงรุกในชุมชนที่มีความเสี่ยง และปัจจัยความสําเร็จที่สําคัญคือต้องขอขอบคุณความร่วมมือของคนไทยที่ปฏิบัติตามมาตรการอย่างเคร่งครัด “การ์ดไม่ตก” ทั้งการเว้นระยะห่างทางสังคม สวมหน้ากากอนามัย/หน้ากากผ้า ล้างมือบ่อยๆ ซึ่งส่งผลดีคือ ทําให้จํานวนผู้ติดเชื้อภายในประเทศลดลงอย่างต่อเนื่อง รวมถึงจํานวนผู้ป่วยจากโรคติดต่ออื่นๆ ก็ลดลงเช่นกัน จึงขอให้คนไทยทุกคนร่วมกันสร้างมาตรฐานการดําเนินชีวิตใหม่ด้านสุขภาพ นําสิ่งดีๆ ที่ทําในช่วงที่มีการระบาดของโรคปฏิบัติต่อเนื่องให้เป็นนิสัย เพื่อการดํารงชีวิตแบบวิถีใหม่ที่มีความปลอดภัยห่างไกลจากโรคติดต่อ
********************************* 16 พฤษภาคม 2563
รัฐบาลไทย-ข่าวทำเนียบรัฐบาล-รอง นรม. พล.อ. ฉัตรชัยฯ เปิดงานวันผู้สูงอายุแห่งชาติ ปี 2561
วันพฤหัสบดีที่ 5 เมษายน 2561
รอง นรม. พล.อ. ฉัตรชัยฯ เปิดงานวันผู้สูงอายุแห่งชาติ ปี 2561
รอง นรม. พล.อ. ฉัตรชัยฯ เปิดงานวันผู้สูงอายุแห่งชาติ ปี 2561
วันนี้ (5 เมษายน 2561) เวลา 10.00 น. ณ ห้องแกรนด์ไดมอนด์ บอลรูม เมืองทองธานี จังหวัดนนทบุรี พลเอก ฉัตรชัย สาริกัลยะ รองนายกรัฐมนตรี เป็นประธานในพิธีเปิดงานวันผู้สูงอายุแห่งชาติ ประจําปี 2561ภายใต้หัวข้อ “เตรียมพร้อมทุกวัย สู่สังคมยุคใหม่ที่มั่นคง” พร้อมมอบรางวัลเกียรติคุณผู้สูงอายุแห่งชาติ ประจําปี 2561 ให้แก่ผู้สูงอายุแห่งชาติ ผู้บริจาคเบี้ยยังชีพผู้สูงอายุ ผู้ชนะการแข่งขันกรีฑาและเปตองผู้สูงอายุไทย ผู้ชนะประกวดคลิปวิดีโอ และผู้ชนะการประกวดสุนทรพจน์ จัดโดย กรมกิจการผู้สูงอายุ กระทรวงการพัฒนาสังคมและความมั่นคงของมนุษย์ ทั้งนี้ เพื่อรณรงค์ให้สังคมเห็นความสําคัญของผู้สูงอายุ ตามที่คณะรัฐมนตรีมีมติเห็นชอบ ให้วันที่13 เมษายนของทุกปี เป็นวันผู้สูงอายุแห่งชาติ ซึ่งจัดต่อเนื่องมาตั้งแต่ปี 2526 จนถึงปัจจุบัน
โอกาสนี้ รองนายกรัฐมนตรี ได้กล่าวเปิดงานฯ ว่า การจัดงานผู้สูงอายุแห่งชาติเป็นสิ่งที่สําคัญสะท้อนให้เห็นว่าสังคมได้ตะหนักถึงคุณค่าและความสําคัญของผู้สูงอายุ รัฐบาลมีนโยบายส่งเสริมให้ทุกภาคส่วนร่วมกันผลักดันและเตรียมความพร้อม การเข้าสู่การเป็นผู้สูงอายุอย่างมีคุณภาพ ส่งเสริมให้มีกิจกรรมสัมพันธ์ระหว่างผู้สูงอายุกับคนทุกวัยสอดคล้องตามแผนผู้สูงอายุแห่งชาติ อีกทั้งเป็นการรองรับจํานวนผู้สูงอายุที่เพิ่มขึ้นอย่างรวดเร็วและประเทศไทยกําลังเข้าสู่สังคมผู้สูงอายุระดับสมบูรณ์ในอีก 3 ปีข้างหน้า รัฐบาลมีความต้องการให้ผู้สูงอายุให้มีสุขภาพร่างกาย และจิตใจที่แข็งแรง ได้ดํารงชีวิตอยู่อย่างมีคุณค่า มีความเป็นอยู่ที่ดี
อย่างไรก็ตาม นอกจากผู้สูงอายุแล้วประชาชนที่อายุไม่ถึง 60 ปี ควรมีการเตรียมความพร้อมในด้านสุขภาพ เศรษฐกิจ รายได้ ด้านสังคมสภาพแวดล้อมรัฐบาลจะผลักดันนโยบาย ขับเคลื่อนการดําเนินงานด้านผู้สูงอายุให้เกิดผลอย่างต่อเนื่อง เช่น การจ้างงานผู้สูงอายุ การลดหย่อนภาษีให่แก่สถานประกอบการที่จ้างผู้สูงอายุ สวัสดิการด้านที่อยู่อาศัย ส่งเสริมการประกอบอาชีพดูแลผู้สูงอายุให้มีความมั่งคงในการดํารงชีวิต การพัฒนาคุณภาพชีวิตของผู้สูงอายุ เพื่อให้สังคมไทยเป็นสังคมแห่งการอยู่เย็นเป็นสุขเพื่อก้าวสู่การเป็นสังคมผู้สูงอายุที่มีคุณภาพในอนาคต
----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ ชี้ตลาดส่งออกสินค้าเกษตรไทยสดใสหลังหารือร่วมกับทูตหลายประเทศ
วันอังคารที่ 13 มีนาคม 2561
กระทรวงเกษตรฯ ชี้ตลาดส่งออกสินค้าเกษตรไทยสดใสหลังหารือร่วมกับทูตหลายประเทศ
กระทรวงเกษตรฯ ชี้ตลาดส่งออกสินค้าเกษตรไทยสดใสหลังหารือร่วมกับทูตหลายประเทศ ดันยางพาราธรรมชาติ สับปะรด ทูน่าเป็นสินค้าส่งออก รวมทั้งชี้แจงความคืบหน้า IUU
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังอนุญาตให้เอกอัครราชทูตประจําประทศไทย 3 ประเทศ ได้แก่ สาธารณรัฐไนจีเรีย สหภาพยุโรป และสาธารณรัฐเปรู เข้าพบและหารือด้านความร่วมมือทางการเกษตร ว่า กระทรวงเกษตรและสหกรณ์มีความยินดีและเป็นเกียรติที่ได้ต้อนรับเอกอัครราชทูตทั้ง 3 ประเทศ โดยกระทรวงเกษตรฯ พร้อมให้ความร่วมมือและการสนับสนุนด้านวิชาการในด้านต่าง ๆ อันจะส่งผลอันดีต่อการขยายความร่วมมือด้านการเกษตรระหว่างกันในอนาคต ซึ่งประเด็นสําคัญที่ได้หยิบยกหารือ ประกอบด้วย 1) ประเทศไทยสนับสนุนการฝึกอบรมทางวิชาการด้านเทคโนโลยีการผลิตและแปรรูปข้าวแก่สาธารณรัฐไนจีเรีย ซึ่งประเทศไทยขอให้ไนจีเรียส่งข้อเสนอโครงการผ่านกรมความร่วมมือระหว่างประเทศ (Thailand International Cooperation Agency: TICA) นอกจากนี้ ประเทศไทยหารือเกี่ยวกับการขยายตลาดสินค้าสัตว์ปีกจากไทยไปไนจีเรีย เนื่องจากเห็นว่าไนจีเรียมีโอกาสในการนําเข้าเพราะมีประชากรมุสลิมเกือบร้อยละ 50 ของประชาการทั้งหมด (ประมาณ 180 ล้านคน) และไทยมีสินค้าฮาลาลที่ได้มาตรฐานสากล 2) เอกอัครราชทูตฯ สหภาพยุโรป แสดงความชื่นชมในความร่วมมือระหว่างอียู และกรมปศุสัตว์ ในการดําเนินงานของคณะทํางานอย่างไม่เป็นทางการ (informal contact group) ซึ่งช่วยให้การติดตามงาน/เอกสารการขอเปิดตลาด รวมถึงการติดตามประเด็นเร่งด่วนด้านสุขอนามัยและสุขอนามัยพืชเป็นไปอย่างรวดเร็วและมีประสิทธิภาพ และเสนอให้มีการจัดตั้งคณะทํางานอย่างไม่เป็นทางการสําหรับสินค้าพืช ซึ่งฝ่ายไทยเห็นด้วยกับข้อเสนอดังกล่าว พร้อมนี้ อียู ยังชื่นชมการทํางานของในการแก้ไขปัญหาประมง IUU ของไทย
และ 3) กระทรวงเกษตรฯ แจ้งความคืบหน้าของการเดินทางไปตรวจรับรองอะโวกาโดจากประเทศเปรู ก่อนการส่งออกในช่วงสิ้นเดือน มี.ค. นี้ และได้มอบหมายกรมวิชาการเกษตร พิจารณาการเปิดตลาดให้กับเปรูตามกระบวนการ นอกจากนี้ ทั้งสองฝ่ายเห็นพ้องที่จะเร่งรัดการจัดทําบันทึกความเข้าใจว่าด้วยความร่วมมือด้านหม่อนไหม ซึ่งจะเกิดประโยชน์กับทั้งสองประเทศในการแลกเปลี่ยนเทคโนโลยี (know-how) ที่แต่ละฝ่ายมีความเชี่ยวชาญ ทั้งนี้ ในปีที่ผ่านมาทั้งสองฝ่ายได้มีการแลกเปลี่ยนนักวิชาการด้านประมงระหว่างกัน
สําหรับการหารือเพื่อขยายมูลค่าการค้าสินค้าเกษตรระหว่างกัน โดยเฉพาะการหารือกับสหภาพยุโรปและสาธารณรัฐเปรู ซึ่งกระทรวงเกษตรฯ ขอให้สนับสนุนการนําเข้าสินค้าเกษตรจากไทย อาทิ ยางพาราธรรมชาติ สับปะรด ปลาทูนา และข้าวจากไทย เป็นต้น ทั้งนี้ สินค้าเกษตรของไทยได้รับความเชื่อมั่นจากต่างประเทศ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมทรัพย์สินทางปัญญาชี้แจง ข้อสังเกตเกี่ยวกับการแก้ไข พ.ร.บ.สิทธิบัตร
วันจันทร์ที่ 25 ธันวาคม 2560
กรมทรัพย์สินทางปัญญาชี้แจง ข้อสังเกตเกี่ยวกับการแก้ไข พ.ร.บ.สิทธิบัตร
อธิบดีกรมทรัพย์สินทางปัญญาชี้แจงข้อสังเกตเกี่ยวกับการแก้ไข พ.ร.บ.สิทธิบัตร จากกรณีที่สหรัฐฯ ถอดประเทศไทยออกจากกลุ่มประเทศที่ต้องจับตามองเป็นพิเศษด้านการละเมิดทรัพย์สินทางปัญญา
วันที่ 23 ธันวาคม 2560 นายทศพล ทังสุบุตร อธิบดีกรมทรัพย์สินทางปัญญา กระทรวงพาณิชย์ ชี้แจงประเด็น ข้อสังเกตเกี่ยวกับการแก้ไข พ.ร.บ.สิทธิบัตร จากกรณีที่สหรัฐฯ ถอดประเทศไทยออกจากกลุ่มประเทศที่ต้องจับตามองเป็นพิเศษด้านการละเมิดทรัพย์สินทางปัญญา ซึ่งมีข้อสังเกตจากเว็บไซต์ประชาไทเกี่ยวกับการแก้ไข พ.ร.บ. สิทธิบัตร นั้น
กรมทรัพย์สินทางปัญญา ขอชี้แจงว่า ร่างพ.ร.บ.สิทธิบัตรที่อยู่ระหว่างการปรับปรุงแก้ไขไม่ได้เพิ่มขั้นตอนให้การบังคับใช้สิทธิโดยรัฐทําได้ยากขึ้น เพียงแต่กําหนดกระบวนการต่างๆให้มีความโปร่งใส ชัดเจน และสอดคล้องกับความตกลงระหว่างประเทศด้านทรัพย์สินทางปัญญา
ร่างพ.ร.บ.สิทธิบัตร อยู่ระหว่างการยกร่างในขั้นตอนสุดท้าย ซึ่งคาดว่าจะแล้วเสร็จและสามารถนําลงเว็บไซต์เพื่อเปิดรับฟังความเห็นในเดือนมกราคม 2561 ทั้งนี้ หากพิจารณาร่างกฎหมายที่เผยแพร่แล้วยังมีความกังวลในส่วนใด สามารถแสดงความเห็นหรือให้ข้อเสนอแนะตามช่องทางที่จัดเตรียมไว้ได้
--------------------
รัฐบาลไทย-ข่าวทำเนียบรัฐบาล-ก.วิทย์ฯ โดย สนช. จัดงานนิทรรศการ "นวัตกรรมของพ่อ"
วันพฤหัสบดีที่ 24 พฤศจิกายน 2559
ก.วิทย์ฯ โดย สนช. จัดงานนิทรรศการ "นวัตกรรมของพ่อ"
ก.วิทย์ฯ โดย สนช. จัดงานนิทรรศการ "นวัตกรรมของพ่อ"
22 พฤศจิกายน 2559 / กระทรวงวิทยาศาสตร์และเทคโนโลยี โดย สํานักงานนวัตกรรมแห่งชาติ (องค์การมหาชน) หรือ สนช. จัดสัมมนา “ ศาสตร์พระราชา สู่การพัฒนาอย่างยั่งยืน ” พร้อมทั้งจัดนิทรรศการ “ นวัตกรรมจากพ่อ ” เผยแพร่พระอัจฉริยะภาพด้าน วิทยาศาสตร์ เทคโนโลยีและนวัตกรรม เพื่อร่วมน้อมเกล้าน้อมกระหม่อมรําลึกในพระมหากระกรุณาธิคุณ และถวายความอาลัยแด่พระบามสมเด็จพระปรมินทรมหาภูมิพลอดุลยเดช โดยมี ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เป็นประธานในงานเปิดงาน พร้อมด้วย รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี และคณะ ณ ลานอีเดน 3 ชั้น 3 ศูนย์การค้าเซ็นทรัลเวิลด์
ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี กล่าวว่า จุดประสงค์ของการจัดงานในครั้งนี้เพื่อให้ประชาชนทั่วไปได้เรียนรู้ เรื่องของพระบาทสมเด็จพระปรมินทรมหาภูมิพลอดุลยเดช ในเรื่องของวิทยาศาสตร์ เทคโนโลยีและนวัตกรรมมากขึ้น ว่าตลอดระยะเวลากว่า 70 ปี ที่ผ่านมาท่านทรงทุ่มเทอุทิศพระวรกายและพระราชหฤทัย เพื่อการพัฒนาประเทศและคุณภาพชีวิตของประชาชนทั่วประเทศอย่างไม่ทรงเหน็ดเหนื่อย และเป็นการสานต่อพระปณิธานของพระองค์ท่าน
ดร.พิเชฐ กล่าวอีกว่า จากผลสําเร็จของโครงการในพระราชดําริกว่า 4,000 โครงการกระจายอยู่ทั่วประเทศจึงทําให้พระองค์ท่านทรงได้รับการเทิดพระเกียรติในด้านต่างๆมากมายอาทิเช่นพระบิดาแห่งเทคโนโลยีของไทยจากโครงการฝนหลวงพระบิดาแห่งนวัตกรรมไทยจากโครงการแกล้งดิน พระบิดาแห่งการจัดการทรัพยากรน้ําจากโครงการแก้มลิงพระบิดาแห่งการประดิษฐ์ไทยจากโครงการกังหันน้ําชัยพัฒนาพระบิดาแห่งฝนหลวงจากโครงการฝนหลวงและพระบิดาแห่งการวิจัยและพัฒนาข้าวไทยจากโครงการเกษตรทฤษฎีใหม่
ทั้งนี้ สามารถเข้าชมงานได้ตั้งแต่วันที่ 22 พฤศจิกายน – 2 ธันวาคม ณ ลานอีเดน 3 ชั้น 3 ศูนย์การค้าเซ็นทรัลเวิลด์ พสกนิกรชาวไทยและผู้ที่สนใจทุกท่านเข้าชมได้ฟรีโดยไม่เสียค่าใช้จ่ายใดๆ
ข่าวโดย : นางสาวศิริวรรณ หมินหมัน
ถ่ายภาพและวีดิโอโดย : นายภูมินทร์ ปั้นเล็ก,นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail: pr@most.go.th Facebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-สถาบันจัดอันดับ S&P ได้มีการปรับ Outlook ของไทยดีขึ้นจาก Stable เป็น Positive
วันพฤหัสบดีที่ 12 ธันวาคม 2562
สถาบันจัดอันดับ S&P ได้มีการปรับ Outlook ของไทยดีขึ้นจาก Stable เป็น Positive
เมื่อวันที่ 11 ธ.ค.2562 บริษัท S&P Global Ratings (S&P) ได้มีการปรับมุมมองความน่าเชื่อถือของเศรษฐกิจไทยจากระดับมีเสถียรภาพ (Stable) เป็นเชิงบวก (Positive) และยังคงอันดับความน่าเชื่อถือของรัฐบาลในการออกตราสารหนี้สกุลเงินตราต่างประเทศระยะยาวที่ BBB+
นายอุตตม สาวนายน รัฐมนตรีว่าการกระทรวงการคลัง เปิดเผยว่า ล่าสุด เมื่อวันที่ 11 ธันวาคม 2562 เวลาประมาณ 16.30 น. บริษัท S&P Global Ratings (S&P) ได้มีการปรับมุมมองความน่าเชื่อถือของเศรษฐกิจไทยจากระดับมีเสถียรภาพ (Stable) เป็นเชิงบวก (Positive) และยังคงอันดับความน่าเชื่อถือของรัฐบาลในการออกตราสารหนี้สกุลเงินตราต่างประเทศระยะยาวที่ BBB+ และระยะสั้นที่ A-2 รวมทั้งคงอันดับความน่าเชื่อถือสกุลเงินบาทระยะยาวที่ A- และระยะสั้นที่ A-2 โดยมีปัจจัยด้านบวกของประเทศไทยมาจาก (1) ภาคการคลังที่แข็งแกร่งและระดับหนี้สาธารณะที่ต่ํา (2) ฐานะการเงินระหว่างประเทศและสภาพคล่องที่อยู่ในระดับสูง (Solid External Balance Sheet and Liquidity) (3) การดําเนินนโยบายการเงินการคลังที่เหมาะสมในช่วงที่ผ่านมา และ (4) การมียุทธศาสตร์ชาติก็เป็นสิ่งที่ดี รวมทั้งการมีรัฐบาลจากการเลือกตั้งที่น่าจะตอบสนองความต้องการของประชาชนได้ดี มีเสถียรภาพทางการเมือง (Political Stability) ที่น่าจะส่งผลดีกับการปฏิรูปเศรษฐกิจ (Economic Reform) และการบริหารงาน (Public Administration) เพื่อสร้างการเติบโตทางเศรษฐกิจ (Economic Growth) อย่างไรก็ตาม ในระยะต่อจากนี้ไป บริษัท S&P ประเมินว่า ควรต้องติดตามผลกระทบของสงครามการค้าสหรัฐฯ – จีน ที่มีต่อภาคการส่งออกของไทย
ในช่วงที่ผ่านมา สถาบันจัดอันดับเครดิตชั้นนําต่าง ๆ ได้ปรับมุมมองความน่าเชื่อถือที่มีต่อเศรษฐกิจไทย โดยเมื่อเดือนกรกฎาคม 2562 บริษัท Fitch Ratings (Fitch) และบริษัท Moody's Investors Service (Moody’s) ได้ปรับมุมมองความน่าเชื่อถือของประเทศไทยจากระดับมีเสถียรภาพ (Stable) เป็นเชิงบวก (Positive) และยังคงอันดับความน่าเชื่อถือของไทยที่ระดับ BBB+ และ Baa1 ตามลําดับ และต่อมาเมื่อเดือนตุลาคม 2562 บริษัท Rating and Investment Information, Inc. (R&I) ปรับอันดับความน่าเชื่อถือของไทยดีขึ้นจากระดับ BBB+ มาเป็น A- สะท้อนถึงความเชื่อมั่นของนักลงทุนต่างชาติที่มีต่อเศรษฐกิจไทย
ทั้งนี้ การปรับมุมมองความเชื่อมั่นต่อเศรษฐกิจไทยของสถาบันจัดอันดับเครดิตชั้นนําต่าง ๆ จะช่วยสร้างความเชื่อมั่นให้กับนักลงทุนทั้งในและต่างประเทศ และสนับสนุนให้รัฐบาลสามารถดําเนินการตามแผนยุทธศาสตร์ชาติได้อย่างต่อเนื่อง ซึ่งจะต้องเพิ่มการลงทุนในโครงสร้างพื้นฐานและการร่วมลงทุนระหว่างภาครัฐและภาคเอกชน (PPP) ต่อไป เพื่อยกระดับศักยภาพเศรษฐกิจไทยในอนาคต
สํานักนโยบายเศรษฐกิจมหภาค สํานักงานเศรษฐกิจการคลัง
โทร. 0-2273-9020ต่อ 3223
รัฐบาลไทย-ข่าวทำเนียบรัฐบาล-พาณิชย์นำทัพผู้บริหารระดับสูง ผลักดันการค้าของไทยร่วมกับสมาคมผู้นำเข้าเกาหลี (KOIMA)
วันศุกร์ที่ 23 พฤศจิกายน 2561
พาณิชย์นําทัพผู้บริหารระดับสูง ผลักดันการค้าของไทยร่วมกับสมาคมผู้นําเข้าเกาหลี (KOIMA)
วันที่ 22 พฤศจิกายน 2561 เวลา 16.30 น. - นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ นําคณะผู้บริหารระดับสูงของกระทรวงพาณิชย์เข้าพบ Mr. Shin Myoung-Jin ประธานสมาคมผู้นําเข้าเกาหลี หรือ KOIMA (Korea Importers Association)
เพื่อหารือแนวทางในการผลักดันการส่งออกสินค้าไทยในตลาดเกาหลีใต้
นายสนธิรัตน์ รัฐมนตรีว่าการกระทรวงพาณิชย์ ได้นําคณะผู้บริหารระดับสูงของกระทรวงพาณิชย์ ซึ่งประกอบไปด้วยปลัดกระทรวงพาณิชย์ อธิบดีกรมส่งเสริมการค้าระหว่างประเทศ และรองอธิบดีกรม ส่งเสริมการค้าระหว่างประเทศ เดินทางไปยังKOIMAเพื่อหารือร่วมกับMr. Shin Myoung-JinประธานสมาคมKOIMAเกี่ยวกับแนวทางในการผลักดัน และขยายตลาดของสินค้าไทยในเกาหลีใต้ ผ่านช่องทางความร่วมมือและการสนับสนุนของKOIMAซึ่งเป็นสมาคมการค้าเดียวในเกาหลีใต้ที่มุ่งเน้นส่งเสริมการนําเข้าจากต่างประเทศและมีเครือข่ายสมาชิกของสมาคมที่เป็นผู้ประกอบการนําเข้าจํานวนกว่า 8,500 บริษัท
KOIMAเป็นสมาคมการค้าภาคเอกชนของเกาหลีใต้ที่อยู่ภายใต้การกํากับดูแลของMinistry of Trade, Industry and Energy (MOTIE)เกาหลีใต้ และเป็นสมาคมการค้าที่มีความสัมพันธ์ที่ดีกับประเทศไทยมาโดยตลอด ทั้งกับกรมส่งเสริมการค้าระหว่างประเทศ และสํานักงานส่งเสริมการค้าในต่างประเทศ ณ กรุงโซล โดยได้ร่วมกันจัดกิจกรรมส่งเสริมการค้าร่วมกันมาอย่างต่อเนื่องซึ่งล่าสุดระหว่างวันที่ 11-14 กรกฎาคม 2561KOIMAได้เดินทางเยือนประเทศไทย และได้มีโอกาสเยี่ยมคารวะรัฐมนตรีว่าการกระทรวงพาณิชย์ ซึ่งการเดินทางเยือนไทยข้างต้นKOIMAได้จัดตั้ง“Korea – Thailand Trade Partnership”เพื่อสร้างเครือข่ายทางการค้ากับประเทศไทยโดยเฉพาะ
โดยที่การพบและหารือร่วมกันระหว่างผู้บริหารระดับสูงของกระทรวงพาณิชย์ กับKOIMAในครั้งนี้ ทั้งสองฝ่ายต่างเล็งเห็นถึงความสําคัญของความสัมพันธ์ที่ใกล้ชิดระหว่างกระทรวงพาณิชย์ และKOIMAในการดําเนินการค้าระหว่างไทยและเกาหลีใต้ และตั้งเป้าที่จะผลักดันให้เกิดความร่วมมือในการขยายการส่งออกสินค้าและบริการของไทยในตลาดเกาหลีใต้ โดยใช้ประโยชน์จากกลุ่มKorea–Thailand Trade Partnershipที่KOIMAจัดตั้งขึ้น เพื่อเป็นช่องทางเร่งด่วนในการสนับสนุนให้เกิดการนําเข้าสินค้าไทยได้อย่างเป็นรูปธรรม โดยที่KOIMAคาดการณ์ว่าในระยะสั้นของปี2561นี้ จะสามารถส่งเสริมให้สมาชิกของKOIMAใช้ประโยชน์จากกลุ่มKorea – Thailand Trade Partnershipเพื่อขยายการนําเข้าสินค้าจากไทยให้เพิ่มขึ้นอีก ทั้งนี้ ในระยะยาว คาดการณ์ว่าจะสามารถใช้ประโยชน์จากKorea – Thailand Trade PartnershipของKOIMAในการนําเข้าสินค้าไทยได้คิดเป็นมูลค่ากว่า300ล้านบาทในปี2562
รัฐบาลไทย-ข่าวทำเนียบรัฐบาล-กรมศุลกากรแจ้งเตือนโปรดอย่าหลงเชื่อมิจฉาชีพแอบอ้างกรมศุลกากรเพื่อขายของทางสื่อออนไลน์
วันพฤหัสบดีที่ 10 พฤษภาคม 2561
กรมศุลกากรแจ้งเตือนโปรดอย่าหลงเชื่อมิจฉาชีพแอบอ้างกรมศุลกากรเพื่อขายของทางสื่อออนไลน์
กรมศุลกากรแจ้งเตือนประชาชน อย่าหลงเชื่อหากมีผู้แอบอ้างชื่อกรมศุลกากรกรณีการลงเว็บไซต์ประกาศขายสินค้าราคาถูกโดยอ้างว่าเป็นสินค้าจากกรมศุลกากร
กรมศุลกากรแจ้งเตือนประชาชน อย่าหลงเชื่อหากมีผู้แอบอ้างชื่อกรมศุลกากรกรณีการลงเว็บไซต์ประกาศขายสินค้าราคาถูกโดยอ้างว่าเป็นสินค้าจากกรมศุลกากร และให้โอนเงินมัดจําหรือนัดให้ไปชําระเงินส่วนที่เหลือเพื่อรับสินค้า ด้วยวิธีการต่างๆที่ไม่ถูกต้อง กรมศุลกากรขอยืนยันว่า การจําหน่ายสินค้าของกลางกรมศุลกากรโดยวิธีที่ถูกต้องจะเป็นการลงประกาศขายทอดตลาดอย่างเป็นทางการ และจะรับชําระเงิน ณ ที่ทําการศุลกากร โดยเจ้าหน้าที่ศุลกากรเท่านั้นไม่มีการบอกขายทางระบบอินเตอร์เน็ตหรือผ่านบุคคลที่แอบอ้าง และไม่มีการให้โอนเงินค่าสินค้า หรือโอนเงินมัดจําเข้าบัญชีผู้ใดทั้งสิ้น
ทั้งนี้ท่านหากมีข้อสงสัยหรือไม่แน่ใจเกี่ยวกับการดําเนินการใดๆทางกรมศุลกากร สามารถติดต่อสอบถามตามช่องทางต่างๆ ดังนี้
1. สอบถามข้อมูลทางศุลกากรได้ที่Customs Call Center 1164 หรือทาง e-mail : 1164@customs.go.th
2. ศูนย์บริการข้อมูลข่าวสารกรมศุลกากร ชั้น 1 อาคารเฉลิมพระเกียรติ 7 รอบพระชนมพรรษา กรมศุลกากร
3. แจ้งปัญหาทุจริตประพฤติมิชอบ ได้ที่กลุ่มคุ้มครองส่งเสริมจริยธรรม หมายเลข 1332โทรศัพท์ : 0-2667-7432,0-2667-6891,0-2667-6889 และ e-mail : ctc@customs.go.th
4. แจ้งเบาะแสการลักลอบหลีกเลี่ยงหนีศุลกากร ได้ที่สํานักสืบสวนและปราบปราม (สสป.) โทรศัพท์ : 0-2667-6741-5 โทรสาร : 0-2667-6955,0-2667-6966 หรือ 83000000@customs.go.th
5. ติดต่อด้วยตนเอง ณ สํานักงานหรือด่านศุลกากรใกล้บ้านท่าน ในวันและเวลาราชการ
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดโครงการเสริมสร้างศักยภาพและพัฒนาคุณภาพชีวิต สำหรับข้าราชการ และลูกจ้างประจำในสังกัดกระทรวงวัฒนธรรม ประจำปีงบประมาณ พ.ศ. ๒๕๖๓
วันศุกร์ที่ 14 สิงหาคม 2563
ปลัดวธ.เป็นประธานในพิธีเปิดโครงการเสริมสร้างศักยภาพและพัฒนาคุณภาพชีวิต สําหรับข้าราชการ และลูกจ้างประจําในสังกัดกระทรวงวัฒนธรรม ประจําปีงบประมาณ พ.ศ. ๒๕๖๓
ปลัดวธ.เป็นประธานในพิธีเปิดโครงการเสริมสร้างศักยภาพและพัฒนาคุณภาพชีวิต สําหรับข้าราชการ และลูกจ้างประจําในสังกัดกระทรวงวัฒนธรรม ประจําปีงบประมาณ พ.ศ. ๒๕๖๓
วันที่ ๑๔ สิงหาคม ๒๕๖๓ เวลา ๑๔.๐๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีเปิดโครงการเสริมสร้างศักยภาพและพัฒนาคุณภาพชีวิต สําหรับข้าราชการและลูกจ้างประจําในสังกัดกระทรวงวัฒนธรรม ประจําปีงบประมาณ พ.ศ. ๒๕๖๓ โดยมี นางประนอม คลังทอง ผู้ตรวจราชการกระทรวงวัฒนธรรม นางโชติกา อัครกิจโสภากุล ผู้อํานวยการกองกลาง สํานักงานปลัดกระทรวงวัฒนธรรม ผู้บริหาร วัฒนธรรมจังหวัด เจ้าหน้าที่ และผู้เข้าร่วมโครงการ เข้าร่วม
ณ เดอะเปียโน รีสอร์ท อําเภอปากช่อง จังหวัดนครราชสีมา
รัฐบาลไทย-ข่าวทำเนียบรัฐบาล-รัฐบาล ย้ำ! พรก.กู้เงินฯ ช่วยพยุงเศรษฐกิจ ดูแลทุกกลุ่ม
วันพฤหัสบดีที่ 13 สิงหาคม 2563
รัฐบาล ย้ํา! พรก.กู้เงินฯ ช่วยพยุงเศรษฐกิจ ดูแลทุกกลุ่ม
วันพฤหัสบดีที่ 13 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เน้นย้ําถึงการตราพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม จากผลกระทบของโรคโควิด-19 จํานวน 1,000,000 ล้านบาท ว่า จะช่วยพยุงให้กิจกรรมทางเศรษฐกิจดําเนินไปได้ระดับหนึ่ง และที่ผ่านมารัฐบาลได้อนุมัติเยียวยาผู้ได้รับผลกระทบแล้ว 4 กลุ่ม ประกอบด้วย กลุ่มอาชีพอิสระ กลุ่มเกษตรกร กลุ่มเปราะบาง และกลุ่มผู้ถือบัตรสวัสดิการแห่งรัฐ และหลังจากนี้จะเร่งดําเนินโครงการฟื้นฟูเศรษฐกิจและสังคมวงเงิน 400,000 ล้านบาท เพื่อจ้างงานและสร้างรายได้ กระตุ้นการเติบโตของเศรษฐกิจชุมชนเป็นลําดับแรก
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘บิ๊กบี้’ เผย นายจ้าง - ลูกจ้าง ผ่านการคัดกรองความสัมพันธ์แล้ว 4.5 หมื่นราย
วันพฤหัสบดีที่ 10 สิงหาคม 2560
‘บิ๊กบี้’ เผย นายจ้าง - ลูกจ้าง ผ่านการคัดกรองความสัมพันธ์แล้ว 4.5 หมื่นราย
รมว.แรงงาน ตรวจสอบขั้นตอนการคัดกรองความสัมพันธ์นายจ้าง - ลูกจ้าง ลูกจ้างผ่านการสัมภาษณ์แล้ว 45,000 ราย ไม่ผ่านเกณฑ์ 1,000 ราย เนื่องจากต้องตรวจมวลกระดูกเพื่อระบุอายุตามที่กฎหมายกําหนด ป้องกันการใช้แรงงานเด็ก และการค้ามนุษย์ด้านแรงงาน
พล.อ.ศิริชัย ดิษฐกุล รัฐมนตรีว่าการกระทรวงแรงงาน และคณะผู้บริหาร ตรวจเยี่ยมการตรวจสอบคัดกรองความสัมพันธ์ นายจ้าง - ลูกจ้าง ที่ศูนย์รับแจ้งการทํางานของคนต่างด้าว ณ ศูนย์การค้าธัญญาปาร์ค ถนนศรีนครินทร์ เขตสวนหลวง และศูนย์กีฬาบางขุนเทียนเคหะชุมชนธนบุรี ถนนพระราม 2 เขตบางขุนเทียน วันนี้  (10 ส.ค.60) โดยกล่าวว่า "วันนี้เป็นวันที่ 3 ของขั้นตอนการคัดกรองความสัมพันธ์นายจ้าง - ลูกจ้าง เพื่อออกเอกสารรับรองให้นายจ้างพาแรงงานต่างด้าวไปตรวจสัญชาติของแต่ละประเทศเพื่อออกใบอนุญาตทํางานตามสถานที่ที่กําหนด ซึ่งผ่านมา 2 วัน พบว่า ทั่วประเทศมีลูกจ้างเข้ารับการตรวจสอบคัดกรองความสัมพันธ์กับนายจ้าง ประมาณ 45,000 คน ไม่ผ่านเกณฑ์การคัดกรองประมาณ 1,000 คน สาเหตุส่วนใหญ่เนื่องจากคนต่างด้าวมีอายุต่ํากว่าเกณฑ์ที่กําหนด ซึ่งต้องผ่านการตรวจมวลกระดูกจากแพทย์ผู้เชี่ยวชาญและนําผลมายืนยันต่อเจ้าหน้าที่กรมการจัดหางาน เพื่อป้องกันการใช้แรงงานเด็ก และการค้ามนุษย์ด้านแรงงาน จากการลงพื้นที่ทั้ง 2 แห่ง ไม่พบปัญหาและอุปสรรคในการดําเนินการ ระบบสามารถใช้งานได้ตามปกติ ซึ่งต่างด้าวแต่ละคนจะใช้เวลาสัมภาษณ์ไม่เกิน 5 นาที ทั้งนี้ ขอชื่นชมภาคเอกชน ที่ให้ความร่วมมือในการใช้สถานที่จัดตั้งศูนย์รับแจ้งการทํางานของคนต่างด้าว และความร่วมมือจากนายจ้าง ลูกจ้าง ที่ตั้งใจนําแรงงานต่างด้าวเข้ามาดําเนินการให้ถูกต้องตามกฎหมาย"
ผลการคัดกรองความสัมพันธ์นายจ้าง-ลูกจ้างที่ศูนย์คัดกรองทั้ง 2 แห่ง ตั้งแต่วันที่ 8-9 สิงหาคม 2560 คือ 1) ศูนย์การค้าธัญญาปาร์ค มีนายจ้างผ่านการสัมภาษณ์ 747 คน ลูกจ้างผ่านการสัมภาษณ์ 1,834 คน โดยมีนายจ้างมายื่นคําขอจ้างคนต่างด้าว (24 ก.ค. - 7 ส.ค. 60) จํานวน 10,112 คน ลูกจ้าง 28,755 คน 2) ศูนย์กีฬาบางขุนเทียนเคหะชุมชนธนบุรี มีนายจ้างผ่านการสัมภาษณ์ 813 คน ลูกจ้างผ่านการสัมภาษณ์ 1,889 คน โดยมีนายจ้างมายื่น คําขอจ้างคนต่างด้าว (24 ก.ค. - 7 ส.ค. 60) จํานวน 5,296 คน ลูกจ้าง 17,554 คน ทั้งนี้ ในแต่ละศูนย์ที่คัดกรองความเป็นนายจ้าง/ลูกจ้างสามารถดําเนินการได้ตามจํานวนที่มาตามนัดหมาย โดยไม่มีตกค้าง
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
10 สิงหาคม 2560
รัฐบาลไทย-ข่าวทำเนียบรัฐบาล-เรื่องควรรู้เกี่ยวกับโควิด-19
วันเสาร์ที่ 14 มีนาคม 2563
เรื่องควรรู้เกี่ยวกับโควิด-19
ไวรัสโคโรน่า ‘สายพันธุ์ใหม่’ คืออะไร
ไวรัสโคโรน่า ‘สายพันธุ์ใหม่’ คืออะไร
Severe acute respiratory syndrome coronavirus(SARs-CoV-2) คือเชื้อไวรัสโคโรน่าสายพันธุ์ใหม่
โรคที่มีสาเหตุจากเชื้อไวรัสโคโรน่าสายพันธุ์ใหม่ซึ่งพบเป็นครั้งแรกในเมืองอู่ฮั่น ประเทศจีน มีชื่อว่าโรคติดเชื้อไวรัสโคโรน่า 2019 หรือ โควิด-19(COVID-19)– ‘CO’ มาจากคําว่า Corona, ‘VI’ มาจาก Virus, และ ‘D’ มาจาก Disease ที่แปลว่า ‘โรค’ โดยก่อนหน้านี้เราเอ่ยถึงโรคดังกล่าวว่า ‘โรคไวรัสโคโรน่าสายพันธุ์ใหม่ 2019’ หรือ ‘2019-nCoV’
ไวรัสโควิด-19 เป็นไวรัสชนิดใหม่ซึ่งมีความเชื่อมโยงกับตระกูลของไวรัสที่เป็นต้นเหตุของโรคซาร์ส (Severe Acute Respiratory Syndrome – SARS) หรือโรคทางเดินหายใจเฉียบพลันรุนแรง รวมทั้งโรคหวัดธรรมดาบางประเภท
เชื้อไวรัสโควิด-19 แพร่กระจายได้อย่างไร
เชื้อไวรัสถ่ายทอดผ่านการสัมผัสโดยตรงกับฝอยละออง (Droplet) จากลมหายใจของผู้ติดเชื้อ (ที่เกิดจากการไอและจาม) การสัมผัสพื้นผิวที่มีเชื้อไวรัสปนเปื้อน ไวรัส COVID-19 อาจอยู่รอดบนพื้นผิวเป็นเวลาหลายชั่วโมง แต่ก็ถูกทําลายได้ด้วยสารฆ่าเชื้อทั่วไป
โรคไวรัสโคโรน่ามีอาการอย่างไร
อาการของโรคที่มีรายงาน ได้แก่ มีไข้ ไอ และหายใจหอบ ในรายที่มีอาการรุนแรงอาจมีโรคปอดอักเสบ หรือหายใจลําบากร่วมด้วย และอาจถึงขั้นเสียชีวิตแต่พบไม่บ่อยนัก
รัฐบาลไทย-ข่าวทำเนียบรัฐบาล-กสร.ปล่อยกู้ 12 ล้าน ลดภาระหนี้ลูกจ้าง พนักงานรัฐวิสาหกิจ
วันพุธที่ 21 กุมภาพันธ์ 2561
กสร.ปล่อยกู้ 12 ล้าน ลดภาระหนี้ลูกจ้าง พนักงานรัฐวิสาหกิจ
กรมสวัสดิการและคุ้มครองแรงงาน อนุมัติเงินกู้กว่า 12 ล้าน ให้สหกรณ์ออมทรัพย์ใน
สถานประกอบกิจการแก้ปัญหาหนี้นอกระบบ หนี้บัตรเครดิต ให้ลูกจ้าง พนักงานรัฐวิสาหกิจ ตามโครงการเงินกู้เพื่อวิถีแห่งคุณภาพชีวิตที่ดีตามศาสตร์พระราชา ย้ําสถานประกอบกิจการ รัฐวิสาห
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่กสร.ได้จัดทําโครงการเงินกู้เพื่อวิถีแห่งคุณภาพชีวิตที่ดีตามศาสตร์พระราชา เปิดโอกาสให้สหกรณ์ออมทรัพย์ในสถานประกอบกิจการและรัฐวิสาหกิจกู้ยืมเงินผ่านกองทุนเพื่อผู้ใช้แรงงาน เพื่อนําไปให้ลูกจ้าง พนักงานที่เป็นสมาชิกสหกรณ์ออมทรัพย์ในสถานประกอบกิจการและรัฐวิสาหกิจที่มีรายได้น้อย นําไปใช้ปลดเปลื้องภาระหนี้สินนอกระบบ หนี้บัตรเครดิต ตลอดจนนําไปพัฒนารายได้ของตนเองและครอบครัวและเมื่อวันที่ 19 กุมภาพันธ์ 2561 คณะกรรมการบริหารกองทุนเพื่อผู้ใช้แรงงาน ได้มีมติอนุมัติเงินกู้ตามโครงการเงินกู้เพื่อวิถีแห่งคุณภาพชีวิตที่ดีตามศาสตร์พระราชา แก่สหกรณ์ออมทรัพย์ในสถานประกอบกิจการ จํานวน 2 แห่ง คือ สหกรณ์ออมทรัพย์พนักงาน บริษัท ไลท์ออน อิเล็กทรอนิกส์ จํากัด จํานวน 5.62 ล้านบาท และ สหกรณ์ออมทรัพย์เจ้าหน้าที่สหกรณ์นิคมท่าแซะ จํากัด จํานวน 7 ล้านบาท รวมเป็นเงิน12.62 ล้านบาท มีผู้ใช้แรงงานได้รับประโยชน์รวม 997 คน
อธิบดีกรมสวัสดิการและคุ้มครองแรงงาน กล่าวต่อไปว่า โครงการเงินกู้เพื่อวิถีแห่งคุณภาพชีวิตที่ดีตามศาสตร์พระราชา มีงบประมาณในการดําเนินการ 50 ล้านบาท โดยปล่อยกู้ให้สหกรณ์ออมทรัพย์ในสถานประกอบกิจการหรือสหกรณ์ออมทรัพย์ในรัฐวิสาหกิจสูงสุด ไม่เกินสหกรณ์ละ 10 ล้านบาท สหกรณ์ออมทรัพย์ที่สนใจเข้าร่วมโครงการ สามารถยื่นคําขอกู้เงินจากกองทุนฯ พร้อมรายละเอียดโครงการและหลักฐานเอกสารที่เกี่ยวข้องได้จนถึงวันที่ 31 กรกฎาคม 2561 สนใจสอบถามข้อมูลเพิ่มเติมได้ที่ กองสวัสดิการแรงงาน โทรศัพท์ 0 2245 6774 หรือ 0 2246 0383